CELEX: 32021D1403
Language: ro
Date: 2021-08-25 00:00:00
Title: Decizia de punere în aplicare (UE) 2021/1403 a Comisiei din 25 august 2021 de modificare a Deciziei de punere în aplicare (UE) 2019/1202 în ceea ce privește standardele armonizate pentru instalațiile de ridicat marine ușoare

26.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 302/17
               
            
         DECIZIA DE PUNERE ÎN APLICARE (UE) 2021/1403 A COMISIEI
         din 25 august 2021
         de modificare a Deciziei de punere în aplicare (UE) 2019/1202 în ceea ce privește standardele armonizate pentru instalațiile de ridicat marine ușoare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/34/UE a Parlamentului European și a Consiliului (2), produsele care sunt conforme cu standardele armonizate sau cu părți ale acestora, ale căror trimiteri sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale în materie de sănătate și siguranță prevăzute în anexa II la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin scrisoarea BC/CEN/46-92 – BC/CLC/05-92 din 12 decembrie 1994, Comisia a înaintat o cerere către Comitetul European de Standardizare (CEN) și către Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 94/9/CE a Parlamentului European și a Consiliului (3). Directiva respectivă a fost înlocuită de Directiva 2014/34/UE, fără a se modifica cerințele esențiale în materie de sănătate și siguranță prevăzute în anexa II la Directiva 94/9/CE.
                  
               
                     (3)
                  
                  
                     În special, CEN și Cenelec au primit solicitarea de a elabora un standard privind proiectarea și încercarea echipamentelor destinate utilizării în atmosfere potențial explozive, astfel cum se indică în capitolul I din programul de standardizare convenit între CEN și Cenelec și Comisie și anexat cererii BC/CEN/46-92 – BC/CLC/05-92. De asemenea, CEN și Cenelec au primit solicitarea de a revizui standardele existente pentru a le alinia la cerințele esențiale în materie de sănătate și siguranță ale Directivei 94/9/CE.
                  
               
                     (4)
                  
                  
                     Pe baza cererii BC/CEN/46-92 – BC/CLC/05-92, CEN a elaborat standardul armonizat EN 13852-3:2021 privind instalațiile de ridicat marine ușoare.
                  
               
                     (5)
                  
                  
                     Comisia a evaluat împreună cu CEN dacă standardul EN 13852-3:2021, elaborat de CEN, respectă cererea BC/CEN/46-92 – BC/CLC/05-92.
                  
               
                     (6)
                  
                  
                     Este necesar să se clarifice care versiuni ale standardelor menționate în clauza „2 Referințe normative” din standardul EN 13852-3:2021 trebuie aplicate în scopul prezumției de conformitate.
                  
               
                     (7)
                  
                  
                     Coloana „Observații/note” din tabelul ZB.1 din standardul EN 13852-3:2021 în sensul Deciziei de punere în aplicare (UE) 2019/1202 ar trebui să fie exclusă de la publicare din cauza neconcordanței coloanei respective cu cerințele din corpul normativ principal al standardului și din cauza incertitudinii juridice care rezultă din interpretarea efectului juridic al prezumției de conformitate incluse în titlul acestei coloane.
                  
               
                     (8)
                  
                  
                     Standardul EN 13852-3:2021 îndeplinește cerințele pe care le vizează și care sunt prevăzute în anexa II la Directiva 2014/34/UE. Prin urmare, este oportun să se publice referința acestui standard în Jurnalul Oficial al Uniunii Europene, cu restricție.
                  
               
                     (9)
                  
                  
                     Anexa I la Decizia de punere în aplicare (UE) 2019/1202 a Comisiei (4) conține referințele standardelor armonizate elaborate în sprijinul Directivei 2014/34/UE. Referința standardului armonizat EN 13852-3:2021 ar trebui inclusă în anexa respectivă.
                  
               
                     (10)
                  
                  
                     Prin urmare, Decizia de punere în aplicare (UE) 2019/1202 trebuie modificată în consecință.
                  
               
                     (11)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1202 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 25 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 96, 29.3.2014, p. 309).
         
            (3)  Directiva 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 100, 19.4.1994, p. 1).
         
            (4)  Decizia de punere în aplicare (UE) 2019/1202 a Comisiei din 12 iulie 2019 privind standardele armonizate pentru echipamentele și sistemele de protecție destinate utilizării în atmosfere potențial explozive, elaborate în sprijinul Directivei 2014/34/UE a Parlamentului European și a Consiliului (JO L 189, 15.7.2019, p. 71).
      
      
         
            ANEXĂ
            În anexa I la Decizia de punere în aplicare (UE) 2019/1202 se adaugă următoarea rubrică:
            
               
                           Nr.
                        
                        
                           Referința standardului
                        
                     
                           „4.
                        
                        
                           EN 13852-3:2021
                           Instalații de ridicat marine – Partea 3: Instalații de ridicat marine ușoare
                           Nota 1: Referințele normative menționate în clauza 2 din standardul armonizat EN IEC 60079-0: 2018 se citesc ca EN IEC 60079-0:2018 corectat prin EN IEC 60079-0:2018/AC: 2020-02.
                           Nota 2: Referințele normative menționate în clauza 2 din standardul armonizat EN ISO 80079-36:2016 se citesc ca EN ISO 80079-36:2016 corectat prin EN ISO 80079-36:2016/AC:2019.
                           Restricție: prezenta publicație nu acoperă următoarea parte a standardului:
                           coloana «Observații/note» din tabelul ZB.1.”